**BILJEŠKE UZ FINANCIJSKI IZVJEŠTAJ ZA 2016. GODINU**

Srednja škola Hrvatski kralj Zvonimir u Krku je polivalentni centar koji objedinjuje programe: Opća gimnazija, hotelijersko – turistički tehničar, ekonomist, ugostiteljstvo (konobar, kuhar), strojarstvo (automehaničar, automehatroničar i vodoinstalater). Nastava se izvodi prema nastavnim planovima i programima, koje je donijelo Ministarstvo znanosti, obrazovanja i športa, dok su sve ostale nastavne i vannastavne aktivnosti određene Godišnjim planom i programom škole te Kurikulumom. Nastava se održava u jednoj smjeni. Čak 70% učenika su putnici koji dolaze organiziranim prijevozom.

Tijekom 2016. godine održali smo i sudjelovali na sljedećim projektima i aktivnostima:

* Sudjelovanje učenika na županijskim i državnim natjecanjima
* Humanitarni Božićni sajam
* Maturanti 4G razreda predstavili su Hrvatsku na „Euroscoli“ u Europskom parlamentu u Strasbourgu. Krčki su maturanti izabrani po drugi put među najbolje europske učenike na nacionalnom natjecanju u organizaciji Ureda za informiranje RH
* Učenici 3. razreda gimnazije predstavljali su Hrvatsku u sklopu projekta Tvoja Europa, tvoj glas u Bruxellesu na temu migrantske krize
* Domaćini međužupanijskog natjecanja Ponos domovine i Državnog natjecanja iz Engleskog jezika
* Obilježavanje dana mira, sadnja masline u školskom vrtu
* Dani kruha
* Dan otvorenih vrata
* Obilježavanje dana tolerancije, dana osoba s Down sindromom, dana mira, dana planeta Zemlje, dana ružičastih majica protiv vršnjačkog nasilja
* Eko škola za eko otok
  + - Izložba učeničkih radova Glagoljaške fraške na temu kulturno- povijesne baštine u sklopu projekta Az Buky Veja Glagolji – Slovim i glagoljam u galeriji Decumanus u Krku
    - Izrada promidžbenog filma Bakalaj na glagoljaški način u sklopu projekta Promocija zanimanja u turizmu, nagrađenog od Ministarstva turizma
    - Akcija skupljanja plastičnih čepova
    - Realizacija projekta Energetski neovisan otok Krk u suradnji sa komunalnim društvom Ponikve eko otok Krk d.o.o. iz Krka
    - Plava čistka u suradnji s TZ grada Krka
* Dan škole obilježili smo promocijom filmova: Az i Bakalaj na glagoljaški način, izložbom učeničkih fotografija, predstavljanjem realiziranih školskih projekata i aktivnosti u šk.god. 15./16. i nagrađivanjem najuspješnijih učenika i nastavnika.

**PR-RAS**

Ukupni prihodi u 2016. godini iznose 7.492.569 kn što je za 502.391 kn više u odnosu na 2015. godinu. Od ukupnih prihoda 5.899.058 su prihodi Ministarstva, 753.862 kn prihodi Primorsko goranske županije, 628.658 kn prihodi od pomoći, 97.876 kn prihodi za posebne namjene i 113.115 kn su vlastiti prihodi škole, uključujući i donacije.

Ukupni prihodi poslovanja u 2016. godini povećani su za 7,2%. Na pojedinim pozicijama prihoda došlo je do većih oscilacija u odnosu na 2015. godinu:

* AOP 060 Tekuće pomoći od izvanproračunskih korisnika iznose 6.751 kn i odnose se na prihode za plaćanje doprinosa osobi na stručnom osposobljavanju bez zasnivanja radnog odnosa. Prethodne godine ovih prihoda nismo imali
* AOP 069 tekuće pomoći iz državnog proračuna temeljem prijenosa EU sredstava iznose 330.478 kn. Ova pozicija je znatno povećala ukupne prihode budući smo ove godine prvi put dobili sredstva za realizaciju dva projekta i to za mobilnost učenika i mobilnost nastavnika.
* AOP 07 kamate na oročena sredstva i depozite po viđenju iznose 5.470 kn i za 62,4% su viša u odnosu na 2015. godinu zbog više sredstava na žiro računu (prijenos EU sredstava)
* AOP 113 Ostali nespomenuti prihodi iznose 90.885 kn i gotovo su za 300% viši u odnosu na prethodnu godinu. Ovi prihodi uključuju: sufinanciranje službenog puta 12.065 kn; nagrada maturantima na nacionalnom natjecanju u organizaciji Ureda za informiranje RH u iznosu od 43.085 kn, za sudjelovanje na „Euroscoli“ u Europskom parlamentu u Strasbourgu; 2.345 kn su prihodi za sudjelovanje učenika na Novigradskom proljeću i 33.390 kn sredstva za izlet drugih razreda u Veneciju
* AOP 123 Prihodi od pruženih usluga iznose 81.056 kn te su za 6,4 % viši u odnosu na 2015. godinu i odnose se na prihode od najma prostora temeljem sklopljenih ugovora u iznosu od 79.996 kn i 1.060 kn su prihodi od izdavanje duplikata i prijepisa svjedodžbi
* AOP 125 tekuće donacije iznose 25.541 kn, te su više za 71,4%. U odnosu na 2015. godinu. 13.338 kn su tekuće donacije od trgovačkih društava za eko školu, te za sudjelovanje učenika i nastavnika na brojnim natjecanjima u Hrvatskoj i inozemstvu; 12.203 kn su donacije od ostalih subjekata izvan proračuna za ugostiteljski nastavni program
* AOP 296 Stambeni objekti iznose 1.048 kn, odnose se na prihode od prodanog stana i identični su kao i prethodne godine.

Ukupni rashodi iznose 7.538.000 kn što je za 522.377 kn, odnosno 7,4% više u odnosu na 2015. godinu. Rashodi poslovanje čine 98,3 % ukupnih rashoda; 1,7% rashoda su rashodi za nabavu nefinancijske imovine.

Do većih oscilacija u odnosu na prethodnu godinu došlo je na slijedećim pozicijama:

* AOP 161 naknade troškova zaposlenima iznose 291.705 kn, te su veće za 78 %, u odnosu na 2015. godinu. U 2016. godini znatno su povećani troškovi službenih putovanja zbog dva programa mobilnosti financirana od fondova EU; iz istog razloga povećani su i troškovi stručnog usavršavanja zaposlenika. Naime osam nastavnika sudjeluje u programu mobilnosti nastavnika i odlazi na stručna usavršavanja u zemlje EU; naknade za prijevoz zaposlenika povećane su za 16% zbog većeg broja djelatnika koji žive izvan Krka;
* AOP166 Rashodi za materijal i energiju iznose 497.183 kn, te su povećani za 12,9% u odnosu na 2015. godinu. Unutar ovih rashoda došlo je do većih oscilacija u troškovima materijala i sirovina, koji su smanjeni za 14,3 %, troškovi energije smanjeni su za 5%; Materijal i dijelovi za tekuće održavanje viši su za 17,5% zbog osposobljavanje nove učionice – radionice za strojarska zanimanja, Sitan inventar i auto gume iznose 67.439 kn i veći su za 657%. Do značajnog povećanja troškova sitnog inventara došlo je zbog opremanja ugostiteljskog praktikuma povodom obilježavanja 95. Obljetnice srednjoškolskog obrazovanja na otoku Krku,
* AOP 174 Rashodi za usluge iznose 623.281 kn, te su veći za 237,8 % Usluge prijevoza povećane su za 286,5 % zbog realizacije dva programa mobilnosti u zemlje EU; Usluge tekuće i investicijsko održavanje smanjene su za 17,00 %, budući smo prošle godine sanirali oštećenja na dijelu fasade školske zgrade; Komunalne usluge više suza 15% zbog većih troškova zbrinjavanja otpada temeljem nove izmjere školske zgrade od strane komunalnog poduzeća i grada Krka; Zdravstvene i veterinarske usluge više su za 42,4 % zbog obavljanja obveznih sistematski pregleda. Intelektualne i osobne usluge su 274.616 kn i povećane su za 1621 % Ovo povećanje odnosi se na troškove agencija koje su organizirale nagradno putovanja maturanata u Strasbourg i mobilnosti učenika i nastavnika; ostale usluge veće su za 72,6% . Povećanje ovih usluga odnosi se na usluge tiska Ljetopisa.
* AOP 184 Naknade troškova osobama izvan radnog odnosa smanjene su za 38%. U 2015. godini imali smo dvije osobe na stručnom osposobljavanju bez zasnivanja radnog odnosa, a u 2016. godini jednu.
* AOP 186 ostali nespomenuti rashodi poslovanja iznose 121.916 kn i viši su za 19,9 %. Veće oscilacije su na troškovima premija koje su više za 70% zbog osiguranja sudionika mobilnosti; troškovi reprezentacije smanjeni su za 50%; Članarine su više za 213%, a odnose se na godišnje članarine za Eko školu i međunarodno udruženje ugostiteljsko turističkih škola - AEHT; Pristojbe i naknade više su za 18,6 % i odnose se na naknadu za nezapošljavanje invalida te sudske pristojbe; Ostali nespomenuti rashodi poslovanja viši su za 14,9 % i odnose se na rashode brojnih natjecanja, projekata, te za nagrađivanje najuspješnijih učenika
* AOP 194 Financijski rashodi iznose 2.054 kn i u cijelosti se odnose na bankarske usluge i usluge platnog prometa. Ovi troškovi su viši za 82,7 % u odnosu na 2015. godinu zbog brojnih uplata u inozemstvo za potrebe programa mobilnosti.
* AOP 334 Rashodi za nabavu nefinancijske imovine iznose 128.420 Kn i za 57,4% su niži u odnosu na prethodnu godinu. Ulaganja u opremu iznose 125.769 kn i manja su za 44,8%. Rashodi za pohranjene knjige su 2.651 kn i 213,8 % su viši u odnosu na 2015. godinu

U 2016. godini ukupni prihodi iznose 7.492.569 Kn, a ukupni rashodi 7.538.000 kn te je realiziran manjak u iznosu od 45.431 kn., koji je pokriven viškom sredstava od prethodne godine u iznosu od 112.285 kn. 31.prosinca 2016. godine imamo višak sredstava raspoloživih u idućem razdoblju u iznosu od 66.854 kn.

Raspored viška sredstava:

* 14.076 kn je višak na sredstvima PGŽ- e za osiguravanje uvjeta rada. Ukupni iznos odnosi se na sredstva za dolazak na rad i biti će isplaćena u siječnju 2017. godine.
* 79.643 kn je višak vlastitih sredstava. Ovim sredstvima pokriti ćemo manjak na poziciji pomoći u iznosu od 41.144 kn, 8.500 kn su sredstva rezervirana za studijsko putovanje, a 2.345 kn su sredstva za povrat HZZ, 20.000 kn utrošiti će se za informatičku opremu i nastavna pomagala, a 7.654,00 Kn za tekuće i eventualne neplanirane troškove škole
* 1.947 kn je višak sredstava za posebne namjene i odnosi se na sredstva HZZ za plaćanje doprinosa osobi na stručnom usavršavaju bez zasnivanja radnog odnosa.
* 12.333 kn je višak sredstva od donacija. Biti će utrošen za potrebe ugostiteljskog nastavnog programa

**BILANCA**

Vrijednost dugotrajne imovine u 2016. godini smanjena je za 0,8 % u odnosu na 2015. godinu, dok je vrijednost sitnog inventara povećana za 21,4 %.

Od računalne opreme tijekom 2015. godine nabavili smo: 3 projektora, 1 stolno računalo, 1 prijenosno računalo, 1 scener 7 monitora. Za ugostiteljski praktikum nabavili smo 30 stolica i aparat za sorbeto. Uređena je nova učionica – radionica. U maloj dvorani montirane su tri klime za grijanje i hlađenje. Nabavili smo gitaru i 5 bežičnih mikrofona za školski zbor i dramsku grupu, te su nabavljene knjige za školski knjižnicu

Napominjemo kako nam je PGŽ putem javne nabave samostalno nabavila 15 stolova i 50 stolica za ugostiteljski praktikum, te 2 rampe na ulazu u školsko dvorište.

Stanje novčanih sredstava na dan 31.12.2016. iznosi 162.771 kn. 15.214 kn su potraživanja od HZZO-a za naknade bolovanja, 15.366 kn su potraživanja za fakturirane usluge najma školske dvorane i marendarija, a 49.136 kn su potraživanja od prodaje nefinancijske imovine (po osnovi prodanog stana). Kontinuirani rashodi budućih razdoblja iznose 494.396 kn i u odnose se na plaću i naknade zaposlenika za prosinac 2016. godine.

Ukupne obveze iznose 637.502 kn, dok vlastiti izvori iznose 12.014.925 kn.

**OBVEZE**

Stanje obveza 1. siječnja 2016. godine iznosi 581.506 kn. U izvještajnom razdoblju od 01. siječnja do 31. prosinca 2016. godine povećane su obveze za 7.545.684 kn. Podmirene obveze u navedenom razdoblju su 7.489.688 kn te je stanje obveza 31.prosinca 2016. godine 637.502 kn. Od toga 494.508 kn su obveze za zaposlene, 20.509 kn su obveze za materijalne rashode, 135 kn obveze za financijske rashode i 122.350 kn ostale tekuće obveze.